கேள்வி: நெடுங்கண்டம் - நிலவியல் பற்றி நீங்கள் என்ன அறிந்துள்ளீர்கள்?
பதில்: புவியியல் ரீதியாக, பெரியாற்றுத் தேசியப் பூங்கா, தேக்கடி , மூணார் மலைப்பகுதிக்கு இடையே நெடுங்கண்டம் அமைந்துள்ளது. இது புலம்பெயர்ந்த விவசாயிகளின் நிலம் என்று அறியப்படுகிறது. அவர்களில் பெரும்பாலோர் மத்திய திருவிதாங்கூர் பகுதிகளான கோட்டயம், பாளை,கோதமங்கலம், மூவாற்றுப்புழை போன்ற பகுதிகளிலிருந்து 1960கள் முதல் 1980களில் சிறந்த விவசாய நிலங்களைத் தேடி இடம்பெயர்ந்துள்ளனர். நவீன நெடுங்கண்டத்தை ஆக்கிரமித்துள்ள நிலம், நிலத்தின் பாரம்பரிய குடிமக்களான பூர்வீக பழங்குடி மக்களிடமிருந்து புலம்பெயர்ந்தவர்களால் வாங்கப்பட்டது அல்லது மேற்கு தொடர்ச்சி மலையின் அப்போதைய பசுமையான மழைக்காடுகளிலிருந்து ஆக்கிரமிக்கப்பட்டது. இந்த காடுகளில் பெரும்பாலானவை இப்போது விவசாய நிலங்களாக மாறிவிட்டன அல்லது நவீன நகரத்திற்கு வழிவிட்டன. இங்கு உற்பத்தி செய்யப்படும் முக்கிய விவசாயப் பயிர்கள் ஏலம் (தாவரம்), மிளகு , காப்பி போன்ற பணப்பயிர்களாகும். தேயிலை, இஞ்சி, கிராம்பு, கோகோ, சாதிக்காய் போன்ற பல்வேறு வகையான பணப்பயிர்களும் உள்ளன. மேலும் சில பகுதிகளில் புவியியல் நிலைமைகளுக்கு ஏற்ப சிறிய அளவில் வேறு பயிர்களும் பயிரிடப்படுகின்றன.